Mexikó felnőtt csapatával részt vett a 2011-es CONCACAF-aranykupán. A mexikói gárdát a döntőig vezette, a döntőt végül meg is nyerték 4-2-re az USA csapatával szemben. A torna gólkirályi címét a 6 meccsen szerzett 7 góljával ő érdemelte ki, valamint őt választották egyben a legértékesebb játékosnak is. A 2015-ös CONCACAF-aranykupán viszont nem szerepelhetett, mert az azt megelőző egyik (Honduras elleni) barátságos felkészülési mérkőzésen kulcscsonttörést szenvedett.